Ehdotus neuvoston asetus (EY) yhteisön ulkopuolisissa maissa toimessa olevien Euroopan yhteisöjen virkamiesten palkkoihin 1 päivästä tammikuuta 1999 sovellettavista korjauskertoimista /* KOM/99/0343 lopull. */





Ehdotus: NEUVOSTON ASETUS (EY) yhteisön ulkopuolisissa maissa toimessa olevienEuroopan yhteisöjen virkamiesten palkkoihin1 päivästä tammikuuta 1999 sovellettavista korjauskertoimista PERUSTELUT I Henkilöstösääntöjä on muutettu 5 päivänä lokakuuta 1987 annetulla asetuksella N:o 3019/87, jolla niihin lisättiin liite X yhteisön ulkopuolisissa maissa toimessa oleviin virkamiehiin sovellettavista erityisistä poikkeussäännöksistä. Perustettiin mm. erityinen palkkajärjestelmä, ja uuden liitteen 11, 12 ja 13 artikla koskee mainituissa maissa toimessa olevien virkamiesten palkkausta. Tämän järjestelmän mukaan palkka maksetaan Belgian frangeina Belgiassa, mutta se voidaan maksaa myös asemamaan valuuttana joko kokonaan tai osaksi. Jälkimmäisessä tapauksessa korjauskerrointa sovelletaan paikallisena valuuttana maksettavaan palkan osaan. Kyseisen liitteen 13 artiklan mukaan Euroopan unionin neuvosto vahvistaa yhteisön ulkopuolisissa maissa sovellettavat korjauskertoimet joka kuudes kuukausi. Tämä ehdotus koskee yhteisön ulkopuolisissa maissa 1 päivästä tammikuuta 1999 sovellettavien korjauskertoimien vahvistamista. Korjauskertoimien vahvistamisen vaikutus talousarvioon on lähes mitätön suhteessa edustustojen toiminnan kokonaistalousarvioon. II Euroopan unionin neuvosto päätti ensimmäisistä, 10 päivästä lokakuuta 1987 sovellettavista korjauskertoimista heinäkuun 18 päivänä 1988 annetulla asetuksella (ETY, Euratom, EHTY) N:o 2175/88. Tämän jälkeen Euroopan unionin neuvosto on vahvistanut nämä korjauskertoimet kerran kuudessa kuukaudessa, viimeksi 15 päivänä helmikuuta 1999 annetulla asetuksella N:o 342/99, joka tuli voimaan 1 päivänä heinäkuuta 1998. Yhteisön ulkopuolella käytettävä palkkajärjestelmä perustuu edustustoissa toimessa oleville virkamiehille paikallisena valuuttana maksettavien palkkojen ja Brysselissä maksettavien palkkojen välisen tasavertaisen ostovoiman periaatteeseen. Tämän periaatteen soveltaminen perustuu Euroopan yhteisöjen tilastotoimiston (Eurostat) laskemiin taloudellisiin pariteetteihin. Korjauskerroin saadaan jakamalla ostovoimapariteetti vaihtokurssilla. Korjauskertoimien vahvistamisen keskeinen osa on siis eri toimipaikkojen ja Brysselin välisten ostovoimapariteettien laskeminen. Kirjanpidossa käytettäviksi vaihtokursseiksi valitaan tammikuun 1999 kurssit. Taulukossa A ilmoitetaan jokaisen asemapaikan osalta tammikuussa 1999 sovellettava Eurostatin laskema taloudellinen pariteetti, valittu vaihtokurssi ja sen perusteella saatu korjauskerroin, jota sovelletaan 1 päivästä tammikuuta 1999. Taulukossa B ilmoitetaan jokaisen asemapaikan osalta taulukossa A esitettyjen lukujen prosentuaalinen kehitys edelliseen vuosipuoliskoon verrattuna. LIITE >TAULUKON PAIKKA> >TAULUKON PAIKKA> LIITE >TAULUKON PAIKKA> >TAULUKON PAIKKA> Ehdotus: NEUVOSTON ASETUS (EY) yhteisön ulkopuolisissa maissa toimessa olevienEuroopan yhteisöjen virkamiesten palkkoihin1 päivästä tammikuuta 1999 sovellettavista korjauskertoimista EUROOPAN UNIONIN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuhun henkilöstöön sovellettavat palvelussuhteen ehdot sellaisina kuin ne ovat vahvistettuina asetuksella (ETY, Euratom, EHTY) N:o 259/68 [1] ja viimeksi muutettuina asetuksella (EHTY, EY, Euratom) N:o 2762/98 [2] ja erityisesti näiden henkilöstösääntöjen liitteessä X olevan 13 artiklan ensimmäisen kohdan, [1] EYVL L 56, 4.3.1968, s. 1. [2] EYVL L 346, 22.12.1998, s. 1. ottaa huomioon komission ehdotuksen, sekä katsoo, että (1) olisi otettava huomioon elinkustannusten kehitys yhteisön ulkopuolisissa maissa ja vahvistettava sen vuoksi korjauskertoimet, joita sovelletaan yhteisön ulkopuolisissa maissa toimessa olevien virkamiesten asemamaan valuuttana maksettaviin palkkoihin 1 päivästä tammikuuta 1999, (2) henkilöstösääntöjen liitteen X säännösten mukaan neuvosto vahvistaa korjauskertoimet kuuden kuukauden välein, ja tämän vuoksi sen on vahvistettava uudet korjauskertoimet seuraavaa vuosipuoliskoa varten, (3) korjauskertoimet, joita sovelletaan 1 päivästä tammikuuta 1999 alkavaan ajanjaksoon, jonka osalta maksut on jo suoritettu aiemman asetuksen perusteella, voivat aiheuttaa palkkojen taannehtivia (positiivisia tai negatiivisia) mukautuksia (korotuksia tai alennuksia), (4) olisi säädettävä taannehtivasta palkankorotuksesta, jos kyseisten korjauskertoimien aiheuttama mukautus on positiivinen, (5) olisi säädettävä liikaa maksettujen määrien takaisinperimisestä, jos kyseiset korjauskertoimet aiheuttavat negatiivisen mukautuksen 1 päivän tammikuuta 1999 ja 1 päivästä tammikuuta 1999 sovellettavia korjauskertoimia koskevan neuvoston päätöksen tekemispäivän välisen ajanjakson osalta, ja (6) Euroopan yhteisöjen virkamiesten ja muun henkilöstön palkkoihin ja eläkkeisiin yhteisössä sovellettavien korjauskertoimien yhdenmukaisuuden säilyttämiseksi olisi säädettävä, että mahdollinen takaisinperiminen voi koskea enintään sitä kuuden kuukauden ajanjaksoa, joka edeltää korjauskertoimien vahvistamista koskevan päätöksen tekemistä, ja että päätöksen vaikutukset voidaan porrastaa sen tekemispäivää seuraavalle enintään kahdentoista kuukauden ajanjaksolle, ON ANTANUT TÄMÄN ASETUKSEN: 1 artikla Vahvistetaan 1 päivästä tammikuuta 1999 asemamaan valuuttana maksettuihin palkkoihin sovellettavat korjauskertoimet liitteen mukaisesti. Näiden palkkojen laskemiseen käytetään niitä vaihtokursseja, joita on käytetty Euroopan yhteisöjen yleisen talousarvion toteuttamiseen ensimmäisessä alakohdassa tarkoitettua päivämäärää edeltävän kuukauden osalta. 2 artikla Henkilöstösääntöjen liitteessä X olevan 13 artiklan ensimmäisen kohdan mukaisesti neuvosto vahvistaa korjauskertoimet kuuden kuukauden välein. Tämän vuoksi se vahvistaa uudet korjauskertoimet, joita sovelletaan 1 päivästä heinäkuuta 1999. Toimielimet suorittavat maksut taannehtivasti, jos kyseiset korjauskertoimet aiheuttavat palkkojen korotuksen. Toimielimet tekevät palkkoihin taannehtivasti vähennyksiä 1 päivän tammikuuta 1999 ja 1 päivästä tammikuuta 1999 sovellettavia korjauskertoimia koskevan neuvoston päätöksen tekemispäivän välisen ajanjakson osalta, jos kyseiset korjauskertoimet aiheuttavat palkkojen negatiivisen mukautuksen. Kun taannehtivat mukautukset edellyttävät liikaa maksettujen määrien takaisinperimistä, ne voivat kuitenkin koskea enintään sitä kuuden kuukauden ajanjaksoa, joka edeltää korjauskertoimien vahvistamista koskevan päätöksen tekemistä, ja kyseinen takaisinperiminen voidaan porrastaa tämän päätöksen tekemispäivää seuraavalle enintään kahdentoista kuukauden ajanjaksolle. 3 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE >TAULUKON PAIKKA> >TAULUKON PAIKKA> RAHOITUSSELVITYS 1. TOIMEN NIMI Ehdotus: neuvoston asetus (EY) yhteisön ulkopuolisissa maissa toimessa olevien Euroopan yhteisöjen virkamiesten palkkoihin 1 päivästä tammikuuta 1999 sovellettavista korjauskertoimista 2. BUDJETTIKOHTA / -KOHDAT A 6000 3. OIKEUSPERUSTA Henkilöstösääntöjen liitteessä X oleva 12 ja 13 artikla 4. TALOUDELLISET VAIKUTUKSET 4.1 Todellisten kustannusten 78 027 000 EUR väliaikainen määrä vuodelle 1999 (6 502 250 EUR kuukaudessa) (1) 4.2 Arvio tammikuun 1999 korjauskertoimien vaikutuksesta - 9 886 EUR (2) 4.3 Arvioitu puolivuosittainen kustannus [(2) x 6] - 59 316 EUR 4.4 Vaikutus suhteessa todellisten kustannusten väliaikaiseen määrään [(2) : (1)] - 0,15203% Taloudelliset vaikutukset eivät sisällä komission kuukausittain vahvistamien väliaikaisten kerrointen vaikutusta.